钦定古今图书集成/明伦汇编/交谊典/第054卷 > 《初秋于窦六郎宅宴序》骆宾王
## 钦定古今图书集成/明伦汇编/交谊典/第054卷 > 《初秋于窦六郎宅宴序》骆宾王

“六郎道合采葵，啸悬鹑而契赏；诸君情谐伐木，仰登
龙以缔欢。于时一叶惊寒，下陈柯而卷翠；百花凝照，
对虚牖以披红。既而俱欣得兔之情，共掩亡羊之泪。
物我双致，匪石席以言兰；心口两齐，混污隆而酌桂。
虽忘筌戴笠，与交态于灵台；而搦管操觚，叶神襟于
胜气。”盍陈六义，请赋一言。即事凝毫，成者先唱云尔。